钦定古今图书集成/理学汇编/学行典/第253卷 > 戴铨
## 钦定古今图书集成/理学汇编/学行典/第253卷 > 戴铨

按《处州府志》：“戴铨，字文衡，处州卫人。正大端厚，言行
皆可师法，孝友信义，著于中外。以岁贡初授淮安盐
城训导。值岁歉，当道命监赈各郡，至兴化，得羡银九
百馀两。县官请中分，毅然拒之，遂悉以赈。既返，复以
白金四十两相赆赠。盖惧其归闻诸当道也，又坚却
之。于时贼酋啸聚淮、扬，侍御胡檄入贼巢谕抚，即驰”
马直入，晓以祸福，遂解散。转益都教谕，擢宿迁知县，
未仕，卒于任，年六十而终。两任皆入《名宦》。